b"\n_START_ARTICLE_\nTrohej\n_START_PARAGRAPH_\nTrohej je vrsta ritma, kjer so sodi zlogi ve\xc4\x8dinoma nenagla\xc5\xa1eni, lihi pa ve\xc4\x8dinoma nagla\xc5\xa1eni. Nenagla\xc5\xa1ene zloge ozna\xc4\x8dujemo z U, nagla\xc5\xa1ene pa z \xe2\x80\x93. Shema troheja je torej taka: \xe2\x80\x93 U. Meje besed se redko ujemajo z mejami stopic. Trohej izvira iz anti\xc4\x8dne Gr\xc4\x8dije, kjer so se izmenjevali dolgi in kratki glasovi. V zlogovnonaglasnem verzu se menjujejo nagla\xc5\xa1eni in nenagla\xc5\xa1eni zlogi. Trohejski verzi so lahko dolgi od 2 do nekako 16 zlogov, najpogostej\xc5\xa1i pa so 6, 7, 8, 10 in 12 zlo\xc5\xbeni.\n_START_SECTION_\nPrimeri\n_START_PARAGRAPH_\nTrohejski \xc4\x8detverec (\xe2\x80\x93 U \xe2\x80\x93 U)_NEWLINE_Luna sije,_NEWLINE__NEWLINE_klad'vo bije_NEWLINE__NEWLINE_(France Pre\xc5\xa1eren: Pod oknom)_NEWLINE_Trohejski sedmerec (\xe2\x80\x93 U \xe2\x80\x93 U \xe2\x80\x93 U \xe2\x80\x93)_NEWLINE_Mu src\xc3\xa9 se vnelo je,_NEWLINE__NEWLINE_mi zvest\xc3\xb3 gorelo je,_NEWLINE__NEWLINE_me prevzetnost zapelja,_NEWLINE__NEWLINE_nisem rekla ne al ja._NEWLINE__NEWLINE_(France Pre\xc5\xa1eren: Zarjovena dvi\xc4\x8dica)_NEWLINE_Trohejski osmerec (\xe2\x80\x93 U \xe2\x80\x93 U \xe2\x80\x93 U \xe2\x80\x93 U)_NEWLINE_Kak' lepo se rosa bliska,_NEWLINE__NEWLINE_dokler jutra hlad ne mine!_NEWLINE__NEWLINE_Komaj sonce bolj pritiska,_NEWLINE__NEWLINE_bo pregnana od vro\xc4\x8dine._NEWLINE__NEWLINE_(France Pre\xc5\xa1eren: Dekletom)_NEWLINE_Mimo \xc5\xa1le so mese\xc4\x8dine,_NEWLINE__NEWLINE_dnevov \xc5\xbear in \xc4\x8dar pomladi,_NEWLINE__NEWLINE_leta vihre in vro\xc4\x8dine,_NEWLINE__NEWLINE_zim neza\xc5\xbeeleni hladi._NEWLINE__NEWLINE_(Alojz Gradnik: Stara ura govori)_NEWLINE_Trohejski deseterec (\xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93 U)_NEWLINE_Rog odmeva bojni po Moravi,_NEWLINE__NEWLINE_po dr\xc5\xbeavi kralja Svetopolka._NEWLINE__NEWLINE_(Anton A\xc5\xa1kerc: Svetopolkova oporoka)_NEWLINE_Trohejski enajsterec (\xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93)_NEWLINE_Tri dni mi je kak sem do\xc5\xa1el s tabora_NEWLINE__NEWLINE_kova\xc4\x8d me\xc5\xa1ter, podkovaj mi konji\xc4\x8da._NEWLINE__NEWLINE_(Ljudska pesem)_NEWLINE_Trohejski \xc5\xa1tirinajsterec (\xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93 U)_NEWLINE_Kdor jih bere, vsak druga\xc4\x8di pesmi moje sodi;_NEWLINE__NEWLINE_eden hvali in spet drugi vpije:\xc2\xa0\xc2\xbbfej te bodi!\xc2\xab_NEWLINE__NEWLINE_(France Pre\xc5\xa1eren: Gazela 7)_NEWLINE_Trohejski petnajsterec (\xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93)_NEWLINE_Al bo kal pognalo seme, kdor ga seje, sam ne ve;_NEWLINE__NEWLINE_kdor sadi drevo, al b\xc3\xb3de zr\xc3\xa9d'lo veje, sam ne ve._NEWLINE__NEWLINE_(France Pre\xc5\xa1eren: Gazela 6)_NEWLINE_Trohejski \xc5\xa1estnajsterec (\xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93 U \xe2\x80\x93 U)_NEWLINE_\xc5\xbdalostna kom\xc3\xba neznana je resnica, de jo ljubim,_NEWLINE__NEWLINE_v pesmih mojih v\xc3\xa9dna, sama govorica, de jo ljubim._NEWLINE__NEWLINE_(France Pre\xc5\xa1eren: Gazela 3)_NEWLINE_Ni nujno, da imajo vsi verzi v neki pesmi enako \xc5\xa1tevilo zlogov. V pesmi \xc5\xa0tefana Modrinjaka To\xc5\xbena pesem ene dekline se izmenjujejo 7-zlo\xc5\xbeni in 6-zlo\xc5\xbeni verzi, da ima vsaka kitica shemo: T 7676. Gre torej za preplet trohejskega sedmerca in \xc5\xa1esterca._NEWLINE_Mo\xc5\xbea nemrem dobiti,_NEWLINE__NEWLINE_oh, kaj bode z mene,_NEWLINE__NEWLINE_kite moram nostit,_NEWLINE__NEWLINE_oh, nesre\xc4\x8dno breme._NEWLINE_Lahko pa je razlike tudi za ve\xc4\x8d kot en zlog. V pesmi Franceta Pre\xc5\xa1erna Pod oknom se prepletata trohejski \xc4\x8detverec in sedmerec, da ima vsaka kitica shemo: T 447447._NEWLINE_Ti si kriva,_NEWLINE__NEWLINE_ljubezniva_NEWLINE__NEWLINE_deklica neusmiljena!_NEWLINE__NEWLINE_Ti me rani\xc5\xa1,_NEWLINE__NEWLINE_ti mi brani\xc5\xa1,_NEWLINE__NEWLINE_de ne morem spat' doma."